ગુજરાત વિધાનસભાની ચૂંટણીમાં આ વખતે સત્તાધારી પક્ષ ભાજપ સામે ત્રણ યુવા નેતાઓનો પડકાર હતો, જેમાંથી એક હતા દલિત નેતા જીજ્ઞેશ મેવાણી. અલ્પેશ ઠાકોર કોંગ્રેસમાં જોડાયા બાદ હાર્દિક પટેલ અને જીજ્ઞેશ મેવાણી પર સૌની નજર હતી. હાર્દિકે રાજકારણમાં આવવાની સ્પષ્ટ ના પાડી હતી, તો જીજ્ઞેશ મેવાણીએ રાહુલ ગાંધી સાથે મુલાકાત કર્યા બાદ વડગામ બેઠક પરથી અપક્ષ ઉમેદવારી નોંધાવી હતી. જીજ્ઞેસ મેવાણીને સમર્થન કરતાં કોંગ્રેસે આ બેઠક પરથી પોતાનો કોઇ ઉમેદવાર નહોતો ઊભો રાખ્યો અને તેમની આ રણનીતિ સફળ રહી છે. વડગામ બેઠક પરથી દલિત નેતા જીજ્ઞેશ મેવાણી જીતી ગયા છે.